Na podlagi tretjega odstavka 104. člena in 107. člena Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb in 105/22 – ZZNŠPP) in 6. člena Zakona o zagotavljanju sredstev za določene nujne programe Republike Slovenije v kulturi (Uradni list RS, št. [73/19](http://www.uradni-list.si/1/objava.jsp?sop=2019-01-3226)) ter v skladu s Pravilnikom o izvedbi javnega poziva in javnega poziva za izbiro kulturnih programov in kulturnih projektov (Uradni list RS, št. 43/10 in 62/16), Ministrstvo za kulturo objavlja

**JAVNI** **POZIV ZA SOFINANCIRANJE NUJNIH PROGRAMOV NA PODROČJU KULTURE ZA LETO 2023**

**(JP KE 2023)**

Naziv in sedež naročnika: Ministrstvo za kulturo Republike Slovenije (v nadaljevanju: ministrstvo), Maistrova ulica 10, 1000 Ljubljana.

1. **Predmet in področje poziva**

Predmet javnega poziva je sofinanciranje nujnih programov na področju kulture za leto 2023 (v nadaljevanju: **JP KE 2023**), in sicer za ureditev osnovnih prostorskih pogojev in nakupa opreme za javne zavode s področja kulture, katerih ustanoviteljica je lokalna skupnost.

Področje poziva so delovanju občinskih javnih zavodov s področja kulture namenjena vlaganja v nepremičnine oziroma njihovo opremo (v lasti občin in v upravljanju občinskega javnega zavoda), razen knjižnično gradivo in računalniško opremo za knjižnico, za sofinanciranje katerih ministrstvo poziva knjižnice z neposrednim pozivom.

1. **Namen in cilji poziva**

Namen javnega poziva za sofinanciranje nujnih programov na področju kulture za leto 2023je zagotavljanje osnovnih prostorskih pogojev in nakup delovanju občinskih javnih zavodov s področja kulture namenjene opreme.

Cilji javnega poziva je izboljšanje pogojev za razvoj kulturno - umetniške ustvarjalnosti javnih zavodov, katerih ustanoviteljice so samoupravne lokalne skupnosti.

1. **Obvezne priloge k vlogi na poziv**

Občina, v katere lasti je javna kulturna infrastruktura, ki je v upravljanju občinskega javnega zavoda (v nadaljevanju: prijavitelj), priloži vlogi na poziv naslednje obvezne priloge:

* prijavni obrazec - OBRAZEC 1 v pozivni dokumentaciji,
* dokument identifikacije investicijskega projekta ali investicijski program, potrjen s sklepom pristojnega organa prijavitelja o potrditvi investicijske dokumentacije
* dokazilo o lastništvu javne kulturne infrastrukture,
* predlog finančnega načrta z informativnim terminskim načrtom - OBRAZEC 2 v pozivni dokumentaciji,
* sprejet občinski odlok o proračunu za preteklo oziroma tekoče leto, in veljavni načrt razvojnih programov,
* pravnomočno gradbeno dovoljenje, izjavo pooblaščenega strokovnjaka, soglasje občine glede skladnosti s prostorskim aktom, če je to potrebno po predpisih s področja graditve - Gradbeni zakon (Uradni list RS, št. 199/21 in 105/22 – ZZNŠPP), Uredba o razvrščanju objektov (Uradni list RS, št. 96/22), Pravilnik o projektni in drugi dokumentaciji ter obrazcih pri graditvi objektov (Uradni list RS, št. [30/23](http://www.uradni-list.si/1/objava.jsp?sop=2023-01-0724)), razen za dela, za katera prijavitelj ne potrebuje gradbenega dovoljenja, izjav pooblaščenih strokovnjakov, soglasja občine glede skladnosti s prostorskim aktom (npr. vzdrževalna dela). Za dela na nepremičnini, ki so javna kulturna infrastruktura in imajo status kulturnega spomenika (državnega ali lokalnega pomena) mora biti predložen načrt posegov s popisom del in kulturnovarstveno soglasje ZVKDS oziroma konservatorski načrt;
* utemeljitev predlaganih vlaganj - smernice za pripravo utemeljitve so razvidne iz pozivne dokumentacije (Obrazec 3).

1. **Pogoji za sodelovanje na pozivu**

Upravičene osebe

Na javni poziv se lahko prijavijo izključno občine, ki so lastnice javne kulturne infrastrukture, ki je skladno z Zakonom o uresničevanju javnega interesa v kulturi določena s sklepom pristojnega organa občine, in ki nastopajo kot investitorji.

Drugi pogoji

* prijavljeno vlaganje mora biti skladno s predmetom javnega poziva in določili pozivne dokumentacije,
* javna kulturna infrastruktura, ki je predmet vlaganja, mora biti s sklepom pristojnega organa prijavitelja določena kot javna kulturna infrastruktura, vpisana v Evidenco javne kulturne infrastrukture, ki jo vodi ministrstvo in zaznamovana v Zemljiški knjigi ali je podan predlog za vpis v Zemljiško knjigo,
* prijavitelj na poziv lahko kandidira samo z eno vlogo. Če na javni poziv pošlje več vlog, se obravnava prva vloga, ostale pa se zavržejo, razen če jih je mogoče obravnavati kot dopolnitve ali spremembe prve vloge,
* datum najzgodnejšega začetka vlaganja iz 1. točke tega poziva je 1. 1. 2023 in s tem tudi začetek del oziroma nabave opreme,
* dela oziroma nabava opreme ne smejo biti zaključena pred izdajo sklepa ministrstva o sofinanciranju projekta in se morajo končati najkasneje do 30. 10. 2023. Ta datum je tudi datum zaključka vlaganj,
* na ta javni poziv ni mogoče prijaviti projekta, ki je bil že izbran na prvem javnem pozivu za sofinanciranje operacij javne kulturne infrastrukture v okviru Evropskega sklada za regionalni razvoj v okviru Operativnega programa krepitve regionalnih razvojnih potencialov za obdobje 2007 - 2013, v okviru Razvojne prioritete: 3. »Povezovanje naravnih in kulturnih potencialov« in Prednostne usmeritve 3.2. »Mreženje kulturnih potencialov« (Uradni list RS, št. 88/08), drugem javnem pozivu za sofinanciranje operacij javne kulturne infrastrukture v okviru Evropskega sklada za regionalni razvoj v okviru Operativnega programa krepitve regionalnih razvojnih potencialov za obdobje 2007 - 2013, v okviru Razvojne prioritete: 3. »Povezovanje naravnih in kulturnih potencialov« in Prednostne usmeritve 3.2. »Mreženje kulturnih potencialov« (Uradni list RS, št. 66/2009), tretjem javnem pozivu za razvojne investicije v javno kulturno infrastrukturo«, oznaka JR- ESRR-2013 (9. 8. 2013 v Ur. l. RS št.: 67/2013 in 6.12.2013 popravek v Uradni list RS, št. 100/2013) in ima sklenjeno veljavno pogodbo oziroma na osnovi potrjene neposredne potrditve operacije v okviru Prednostne usmeritve 3.2. »Mreženje kulturnih potencialov« (Uradni list RS, 66/2009),
* na ta javni poziv ni mogoče prijaviti projekta, ki je bil že izbran na Javnem pozivu za sofinanciranje vlaganj v javno kulturno infrastrukturo lokalnih skupnosti (JP JKI 2020), Javnem pozivu za sofinanciranje vlaganj v javno kulturno infrastrukturo lokalnih skupnosti (JP JKI 2021), Javnem pozivu za sofinanciranje vlaganj v javno kulturno infrastrukturo lokalnih skupnosti (JP JKI 2022-23), Javnem pozivu za sofinanciranje nujnih programov na področju kulture za leto 2021 (JP KE 2021), Javnem pozivu za sofinanciranje nujnih programov na področju kulture za leto 2021 (JP KEP 2021), Javnem pozivu za sofinanciranje nujnih programov na področju kulture za leto 2022 (JP KE 2022),
* na ta javni poziv ni mogoče prijaviti projekta za dodelitev sredstev državnega proračuna, namenjenih za sofinanciranje delnega nakupa knjižničnega gradiva in računalniške opreme za knjižnico ter posebnih nalog osrednjih območnih knjižnic, določenih v skladu z zakonom, ki ureja knjižnično dejavnost,
* za vlaganje mora biti izdelana veljavna, podpisana in ožigosana investicijska dokumentacija, ki je potrjena s sklepom s strani ustreznega organa prijavitelja. Dokumentacija mora biti izdelana v skladu z določili Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16) oziroma področnimi metodologijami,
* prijavitelj mora zagotoviti najmanj 50% soinvestitorski delež, vrednost investicijskega projekta pa ne sme presegati vrednosti 500.000,00 EUR z DDV, vloge, ki bodo presegle vrednost investicijskega projekta bodo zavržene,
* zaprošeni znesek za sofinanciranje upravičenih stroškov je lahko največ 70.000,00 EUR brez DDV oziroma največ do 50% upravičenih stroškov,
* prijavljeno vlaganje mora imeti zaprto finančno konstrukcijo, kar pomeni, da so ob upoštevanju virov po tem javnem pozivu zagotovljena vsa občinska sredstva, in sicer: vlaganje mora biti ustrezno opredeljeno v veljavnem aktu o proračunu prijavitelja oziroma sprejetem in potrjenem Finančnem načrtu občine. Naziv projekta in viri financiranja morajo biti identični v investicijskem dokumentu, v obrazcih in v proračunu (v NRP) oziroma finančnem načrtu.

Strokovna komisija bo obravnavala vloge po vrstnem redu njihovega prispetja (vrstni red se določi, ko je vloga popolna).

Prijavitelji formalno nepopolnih vlog bodo pisno pozvani na dopolnitev. Prijavitelj mora vlogo dopolniti v petih dneh po prejemu poziva za dopolnitev, sicer se bo vloga štela kot nepopolna. Če bo prijavitelj pomanjkljivosti v navedenem roku odpravil, se bo štelo, da je vloga vložena takrat, ko so bile pomanjkljivosti odpravljene. Nepopolne vloge ali vloge, ki ne bodo pravočasne, bodo izločene iz nadaljnjega postopka in zavržene s sklepom.

**5. Popolnost vlog**

Vloga je popolna, če vsebuje vse obvezne sestavine, ki jih določa besedilo javnega poziva. Vloga se šteje za popolno tudi, če jo prijavitelj po pozivu v danem roku dopolni.

Prijavitelj mora za popolnost vloge predložiti izpolnjeno podpisano in ožigosano dokumentacijo, kot jo določa 3. točka tega razpisa.

Strokovna komisija bo sama preverila, lastništvo nepremičnine v javnih evidencah, ali je objekt javne kulturne infrastrukture vpisan v Evidenco javne kulturne infrastrukture in ali ima nepremičnina status kulturnega spomenika.

1. **Upravičeni stroški**

Upravičeni stroški, ki bodo sofinancirani, so:

* vzdrževalna dela, manjša rekonstrukcija in rekonstrukcija, skladno z določili Gradbenega zakona (Uradni list RS, št. 199/21 in 105/22 – ZZNŠPP) in Uredbo o razvrščanju objektov (Uradni list RS, št. 96/22),
* nabava opreme, vključno z montažo oz vgradnjo.

Stroški so upravičeni, če so:

* dejansko nastali z izvedbo,
* neposredno povezani s predmetom prijave,
* potrebni za izvedbo investicije in so v skladu z njenimi cilji, veljavnimi pravili in nacionalnimi predpisi,
* razumni in utemeljeni ter prepoznani s skrbnostjo dobrega gospodarja,
* temeljijo na verodostojnih knjigovodskih in drugih listinah,
* nastali in bili s strani upravičenca plačani v okviru obdobja upravičenosti.

Neupravičeni stroški projekta so:

* novogradnje,
* davek na dodano vrednost,
* investicijska dokumentacija,
* projektna dokumentacija,
* stroški svetovalnih storitev,
* prispevki za dovoljenja in komunalne priključke,
* stroški informiranja in obveščanja javnosti o projektu,
* stroški del, ki še niso bila izvedena.

Sofinancerska sredstva bodo prejemnikom izplačevana sproti, na osnovi mesečno izstavljenih e-računov ter s priloženimi računi in situacijami izvajalca za opravljena dela.

1. **Določitev višine sofinanciranja**

* Zaprošena vrednost sofinanciranja vlaganja prijavitelja za sofinanciranje upravičenih stroškov, je lahko največ 70.000,00 EUR brez DDV oziroma največ do 50% upravičenih stroškov.

Ministrstvo bo pri vsakem zahtevku za izplačilo odobrilo 50% skupne vrednosti priznanih upravičenih stroškov - računov oz. situacij (brez DDV), ki bodo priloženi k zahtevku, vendar ne več, kot je občini odobreno v tekočem proračunskem letu skladno s pogodbo (vzorec zahtevka – priloga 1).

1. **Predvidena vrednost poziva**

**Okvirna višina nepovratnih sredstev, ki je na razpolago za sofinanciranje vlaganj po tem javnem pozivu, znaša največ 1.100.000,00 EUR.**

|  |  |  |
| --- | --- | --- |
| **Vir sredstev** | **Leto 2023 (v EUR)** | **Skupaj (v EUR)** |
| **PP 200724 DNPK – javni zavodi** | **1.100.000,00** | **1.100.000,00** |

1. **Obdobje in način porabe dodeljenih sredstev**

Dodeljena proračunska sredstva morajo biti porabljena v proračunskem letu 2023 in izplačana v plačilnih rokih, kot jih določa Zakon o izvrševanju proračunov Republike Slovenije za leti 2023 in 2024 (Uradni list RS, št. [150/22](http://www.uradni-list.si/1/objava.jsp?sop=2020-01-3088)).

Rok za posredovanje zadnjega zahtevka za izplačilo v letu 2023 je 15.11. 2023. Zadnji zahtevek mora biti ta dan dostavljen na vložišče ministrstva z vsemi priloženimi dokazili o plačilu računov.

1. **Rok poziva**

Besedilo javnega poziva z oznako JP-KE-2023 se objavi na spletnih straneh Ministrstva za kulturo (<https://www.gov.si/drzavni-organi/ministrstva/ministrstvo-za-kulturo/javne-objave/>). Obvestilo o objavi poziva se objavi v Uradnem listu Republike Slovenije.

**Javni poziv je odprt 30 (trideset) dni od objave poziva na spletni strani MK do porabe sredstev (do objave zaključka poziva)**, vendar najdlje do **12.6.2023**.

1. **Dokumentacija poziva**

Pozivna dokumentacija obsega:

* besedilo poziva,
* prijavni obrazec - OBRAZEC 1,
* OBRAZEC 2,
* smernice za utemeljitev predlaganega vlaganja (OBRAZEC 3),
* vzorec zahtevka (PRILOGA 1)

Dokumentacijo poziva lahko zainteresirani prijavitelji dvignejo v vložišču ministrstva ves poslovni čas ministrstva. Dokumentacijo si lahko prijavitelji natisnejo tudi s spletnih strani ministrstva https://www.gov.si/drzavni-organi/ministrstva/ministrstvo-za-kulturo/javne-objave/ kjer najdejo tudi vse druge podatke, povezane z izvedbo javnega poziva.

Ministrstvo je dolžno na pisno zahtevo v času pozivnega roka zainteresiranim prijaviteljem pozivno dokumentacijo tudi poslati.

1. **Oddaja in dostava vlog**

Vloga mora biti izpolnjena na ustreznih obrazcih poziva in mora vsebovati vse podatke, določene v dokumentaciji poziva.

Vloga mora biti predložena v tiskani obliki vložišču ministrstva na naslov:

**Ministrstvo za kulturo, Maistrova ulica 10, 1000 Ljubljana do vključno 12.6.2023 oziroma najkasneje ta dan oddana na pošti kot priporočena pošiljka.**

Vloga mora biti oddana v zaprti ovojnici s pripisom na prednji strani: »**PRIJAVA NA JAVNI POZIV: JP-KE-2023**«

Na hrbtni strani ovitka mora biti naveden naziv in naslov (sedež) vlagatelja.

Šteje se, da je vloga pravočasna, če je bila oddana najpozneje zadnji dan roka za oddajo vlog na pošti kot priporočena pošiljka ali najpozneje zadnji dan roka za oddajo vlog oddana v poslovnem času v vložišču ministrstva.

Priporočena pošiljka, na kateri ni označena ura oddaje priporočene pošiljke, se šteje, da je bila tistega dne oddana ob 23.59 uri.

V okviru tega roka se bodo vloge obravnavale po času prispetja.

Popolna vloga vsebuje naslednjo dokumentacijo:

Vloga je popolna, če vsebuje vse obvezne sestavine, ki jih določa besedilo poziva. Za nepopolno se šteje vloga, ki ne vsebuje vseh obveznih sestavin, navedenih v besedilu poziva.

Upravičena je tista oseba, katere vloga izpolnjuje pogoje, določene v besedilu poziva. Izpolnjevanje pogojev se ugotavlja na osnovi obveznih dokazil in vloge prijavitelja.

Za vlogo, ki jo je vložila neupravičena oseba, se šteje vloga, ki je ni vložila občina ali pa jo je vložila občina, ki ne izpolnjuje pogojev, navedenih v 4. točki besedila poziva.

1. **Izločitev vlog**

Ministrstvo bo po odpiranju vlog iz nadaljnjega postopka izločilo vse vloge, ki jih ni vložila upravičena oseba, prepozne vloge in nepopolne vloge, ki jih prijavitelj ni pravočasno dopolnil.

Za neupravičeno osebo se šteje tisti prijavitelj, katerega vloga ne izpolnjuje pogojev določenih v pozivu. Izpolnjevanje pogojev se ugotavlja na osnovi obveznih dokazil in vloge prijavitelja.

Za prepoznose šteje vloga, ki ni bila oddana priporočeno na pošto do vključno 12.6.2023,oziroma do tega dne ni bila v poslovnem času ministrstva predložena vložišču ministrstva. Za prepozno se šteje tudi vloga, ki je prispela po objavi zaključka poziva zaradi porabe sredstev.

Za nepopolno se šteje vloga, ki ne vsebuje vseh podatkov, ki jih zahtevata besedilo poziva in dokumentacija poziva. Za nepopolno šteje tudi vloga, ki je na poziv prispela kot formalno nepopolna in je prijavitelj ne dopolni v zahtevanem petdnevnem roku. Prijavitelji, ki bodo podali formalno nepopolne vloge, bodo pisno pozvani k dopolnitvi vlog. Vloge morajo dopolniti v roku petih dni od vročitve poziva k dopolnitvi formalno nepopolne vloge, obvezno z oznako, na katero vlogo ali del vloge se dopolnitev nanaša.

**Oddaja vloge pomeni, da se prijavitelj** **strinja z vsemi pogoji poziva in da sprejema vse pogoje iz dokumentacije poziva**.

1. **Pristojni uslužbenec za posredovanje informacij ter pojasnil**

Rebeka Skalja Kure, podsekretarka, tel. (01) 369 5924, e-pošta: rebeka.skalja-kure@gov.si .

Uradne ure za posredovanje informacij po telefonu in elektronskih medijih ministrstva so vsak ponedeljek, sredo in petek dopoldan od 9. do 12. ure.

1. **Odpiranje vlog in obveščanje o izboru**

Vloge, prispele na javni poziv, odpira pristojni uslužbenec po vrstnem redu prispetja.

Prijavitelji bodo o izidu obravnave vlog obveščeni najpozneje v enem mesecu po obravnavi na Strokovni komisiji.

Ministrstvo bo izbralo predloge po postopku, ki ga določa Pravilnik o izvedbi javnega razpisa in javnega poziva za izbiro kulturnih programov in kulturnih projektov, v okviru vrednosti, določenih v dokumentaciji tega javnega poziva.

**Dr. Asta Vrečko**

**MINISTRICA**

**Priloge:**

* **Obrazec 1;**
* **Obrazec 2;**
* **Obrazec 3;**
* **Vzorec zahtevka – Priloga 1.**